ในซอยละลายทรัพย์ จะมีทั้งร้านขายของทั่วไปและขายของกินอยู่มากมาย นิวคุงไปเห็นร้านอาหารญี่ปุ่นร้านหนึ่ง ที่ขายอาหารถูกมาก เลยแวะชิมซะเลยที่ร้าน คิวเจแปน
ร้านคิวเจแปน นี้จะตั้งอยู่ในโซนขายอาหารที่เป็นเต้น หากเดินมาตามทางซอยละลายทรัพย์เรื่อยๆ ร้านจะอยู่ใกล้กับปากทางออกไปช่องนนทรี
ร้านจะเป็นร้านขนาดเล็กๆ สั่งอาหารแล้วนั่งรอที่โต๊ะในศูนย์อาหารที่มีขนาดใหญ่ มีลมพัดเรื่อยๆ ไม่ร้อนมากสำหรับศูนย์อาหารนี้
หน้าร้านนั้นสะอาด พนักงานก็ใส่ใจและบริการดี อาหารได้เร็วใช้ได้เลย

เมนูอาหารญี่ปุ่นของร้านก็จะเน้นเบบเมนูราดข้าวเป็นหลัก ข้าวหน้าหมู ข้าวหน้าปลาซาบะ ข้าวหน้าปลาแซลม่อน หรือยากิโซบะ เป็นต้น
ราคาอาหารต่อชุดนั้นก็จะอยู่ที่ราคา 35-65 บาทเท่านั้น ถูกมากๆเลย

วันนี้นิวคุงสั่งเมนู ข้าวหน้าหมูตุ๋น กิน ราคา 40 บาท
ทีเด็ดของชามนี้ต้องยกให้รสชาติของไข่ที่ผสมกับน้ำซุปตุ๋นแล้วออกมาได้รสหวานหอมกลมกล่อม อร่อยกำลังดีเลย ปริมาณอาหารในชามก็ถือว่าให้เยอะกำลังดี
ตัวไข่นั้นซึมซับรสชาติของซุปที่มีรสหวานเข้มเข้าไป กินคู่กับข้าวแล้วร้อนๆหวานอร่อยเข้ากันดี ตัวสาหร่ายแผ่นเล็กๆที่ราดไปด้านบนก็มีความกรอบหวานหอมน่ากิน
เนื้อหมูในชามจะเป็นเนื้อหมูชิ้นๆ มีความนุ่มขนาดกลางๆ ไม่เหนียวและไม่มัน กินคู่กับตัวไข่และข้าวอร่อยเข้ากันได้ดีเลย

สรุปโดยรวม (เต็ม 10)
ให้ 7 คะแนน รสชาติโดยรวมๆแล้วอร่อยกลางๆ ฝากท้องได้ ราคาถูกคุ้มค่า

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  20 / 4 / 57
